13 Ka hona sena ke seo ’Musi Morena Jehova a se boletseng: “Bonang! Bahlanka ba ka ba tla ja,+ empa lōna le tla lapa.+ Bonang! Bahlanka ba ka ba tla noa,+ empa lōna le tla nyoroa.+ Bonang! Bahlanka ba ka ba tla thaba,+ empa lōna le tla hlajoa ke lihlong.+ 14 Bonang! Bahlanka ba ka ba tla hoeletsa ka thabo ka lebaka la boemo bo botle ba pelo,+ empa lōna le tla etsa mehoo ka lebaka la bohloko ba pelo ’me le tla bokolla ka lebaka la ho sithabela ho hoholo ha moea.+ 15 Ka sebele le tla boloka lebitso la lōna e le kano ea bakhethoa ba ka, ’me ’Musi Morena Jehova o tla le bolaea ka bomong,+ empa o tla bitsa bahlanka ba hae ka lebitso le leng;+ 16 hoo mang kapa mang ea itlhohonolofatsang lefatšeng a tlang ho itlhohonolofatsa ka Molimo oa tumelo,+ le mang kapa mang ea hlapanyang lefatšeng a tlang ho hlapanya ka Molimo oa tumelo;+ hobane mahlomola a pele a tla be a lebetsoe le hobane a tla patoa mahlong a ka.+